# אח בוגר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| יש לשכתב ערך זה ייתכנו לכך מספר סיבות: ייתכן שהמידע המצוי בדף זה מכיל טעויות, או שהניסוח וצורת הכתיבה שלו אינם מתאימים לוויקיפדיה. אתם מוזמנים לסייע ולתקן את הבעיות בדף זה, אך אנא אל תורידו את ההודעה כל עוד לא תוקן הדף. אם אתם סבורים כי אין בדף בעיה, ניתן לציין זאת בדף השיחה שלו.

ארגון "אח בוגר" הינו ארגון התנדבותי הפועל במסגרת קהילתית, בסיוע עמותת LEAD לפיתוח מנהיגות צעירה בישראל, ופועל בתחום החינוך והחברה. הארגון נוסד בשנת 2003 על ידי ליאור ללצ'יצקי, דאז תלמיד תיכון באשדוד. כיום מנהל את הארגון וועד, המורכב ממורים, פסיכולוגים, אנשי חברה וקהילה, תלמידים והורים. בראש הארגון עומד מייסדו, ליאור ללצ'יצקי, ואת פרויקט החונכות מנהלת לידיה ברונזה.

ארגון 'אח בוגר' חרט על דגלו מספר ערכים המנחים את אופי הפעילות של ארגון: ערך השיוויון, הכבוד והנתינה. הארגון מוכר מטעם מינהל חברה ונוער של משרד החינוך כמוסד תקין עבור פרויקט מחויבות אישית לפעילות התנדבותית לתלמידי כיתות י' בבתי ספר תיכוניים ברחבי הארץ. כיום פעילים בארגון כ- 200 בני נוער מתנדבים, וכ- 200 תלמידים הזקוקים לעזרה בתחומים שונים- החל בתחום הלימודי וכלה בתחומי רווחה וסיוע משפחתי.

אוכלוסיית היעד של הפרויקט היא תלמידים בכיתות ו' בבתי ספר יסודיים, בעלי פוטנציאל להגיע לרמה לימודית וחברתית גבוהה ולהשתלב בהצלחה במערך הלימודים והחברה בחטיבת הביניים ובתיכון, שלגביהם קיים חשש, שלא יצליחו לממש את הפוטנציאל החברתי והלימודי הגלום בהם מסיבות שונות.

תהליך הלמידה מתנהל במסגרת של חניכה אישית במסגרת קבוצתית – לכל חניך מוצמד חונך על פי התאמה מראש מבחינת תכונות אופי ותחומי עניין. החונכים הם תלמידים בכיתות ט' – י"א, בעלי מוטיבציה, יכולת והישגים מוכחים, הן ברמה הלימודית והן ברמה החברתית. עבודת החונכים נעשית בתיאום שוטף מלא עם המורים בבתי הספר היסודיים, בהתאם לתוכנית הלימודים וההתקדמות בכתה.

מטרות הארגון, ברמת החניכים הן לקדם את הישגי התלמידים הלומדים בכתה ו', ברמה הלימודית והחברתית, תוך שימת דגש מיוחד על יחסים בין-אישיים, פיתוח שפה דבורה וכתובה, חשיבה אנליטית ויצירתית והכוונה טכנולוגית; לצמצם את הפער החברתי בין תלמידים שונים; להעלות את המוטיבציה של התלמידים ולחזק את דימוים העצמי ולזמן לתלמידים מפגש עם דמות לחיקוי.

ברמת החונכים, מטרות הארגון הן לפתח מנהיגות צעירה – הפיכת הנוער ממוּבל למוביל; לפתח חשיבה מערכתית, ביקורתית ומוסרית; לפתח אחריות אישית, ציבורית וקהילתית ולהפוך את הנוער לחלק פעיל בקהילה הסוחף אחריו נוספים למלאכת העשייה.

## [עריכה] אופן התנהלות הפרויקט

החניכים והחונכים המשתתפים בפרויקט מגיעים לבית הספר העל-יסודי אליו מיועד להגיע החניך פעם בשבוע, ביום קבוע ובשעות קבועות, יחד עם חבריו של החניך לספסל הלימודים. הלמידה נעשית באופן אישי, בכיתות נפרדות. במהלך זמן זה מתקיים שיעור שאותו מוביל החונך (תכנים מובנים ומוכנים מראש), מענה על שאלות של החניך והתקדמות בחומר הלימודי. משך הזמן של מפגש זה הוא כשעה וחצי (סה"כ ממוצע של 60 שעות תגבור לימודי אישי בשנה). לאחר מכן, מתקיימת פעילות חברתית של כלל החונכים והחניכים הנמשכת חצי שעה נוספת (20 שעות של פעילות חברתית בשנה).

בין מפגשי החונכות מתקיימות פעילויות חברתיות, כגון ימים מרוכזים בבית הספר לכלל תלמידי הכתה, טיולים משותפים ותקשורת שוטפת בין החניך לחונך באמצעות אתר האינטרנט והסביבה הלימודית של הפרויקט.

הפרויקט מלווה בפעולת הערכה, הן מצד החונכים והן מצד מנהלי הפרויקט. עבור כל חניך (וגם כל חונך) מתקיים מעקב שוטף אחר התמדת התלמידים בפרויקט, הישגים לימודיים, התפתחות חברתית והרגשה כללית לאורך כל שנת הלימודים, מתחילת השנה ובסיום הדרך – סיום בית הספר היסודי ועלייה לחטיבת הביניים. בנוסף, עוקבת פעולת ההערכה אחר תהליך האיתור והמיון הן של החניכים והן של החונכים. ממצאי ההערכה מועברים באופן שוטף למובילי הפרויקט בבית הספר וברשות המקומית וכן לוועד המנהל של הפרויקט, ומהווים בסיס לשיפור מתמיד של תהליכי החניכה.

| ראש ממשלת ישראל לשעבר, מר אריאל שרון, חלק עימי נוסחת קסם לחיים טובים אשר אני מאמין באמת ובתמים כי היא עובדת- הדרך לחיים טובים היא לדעת לאזן בין הקבלה והנתינה- לדעת לקבל כשצריך, ולדעת גם לתת. אדם שרק נותן מעצמו אינו יכול להיות מאושר, כך גם אדם שרק מקבל. רוב האנשים מתקשים באחד מן השניים- יש כאלו שרק מקבלים אך מתקשים לתת, ויש גם כאלו שנותנים כל הזמן אך מתקשים לקבל. האתגר בחיינו הוא למצוא את האיזון המושלם שבין הנתינה והקבלה, וכך לחיות חיים טובים ומאושרים. |
-- מדברי ליאור ללצ'יצקי, מייסד הארגון.

## [עריכה] קישורים חיצוניים

- אתר האינטרנט של ארגון אח בוגר - אח בוגר
- אתר עמותת LEAD לפיתוח מנהיגות צעירה עמותת LEAD

מקור: http://he.wikipedia.org../../../%D7%90/%D7%97/_/%D7%90%D7%97_%D7%91%D7%95%D7%92%D7%A8.html

קטגוריות: ויקיפדיה: ערכים הדורשים שכתוב | ארגונים בישראל | ישראל: חינוך

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש